Xfce

Xfce je desktopové prostredie pre X Window System pre Unixové a Unix-like systémy, ako je napr. GNU/Linux, BSD či Solaris. Jeho názov je pôvodne vytvorený zo skratky XForms Common Environment. Je postavený na grafickej knižnici GTK.

Ide o odľahčené grafické prostredie, ktoré sa snaží byť rýchle, stabilné a nenáročné. Neobsahuje zbytočne veľké množstvo aplikácii. Xfce obsahuje tieto základné súčasti:
 Xfwm – správca okien
 správcu plochy
 Xfce panel 
 Xfce správca súborov
 správcu sedenia

História 
Historia Xfce siaha do roku 1997, keď Olivier Fourdan vytvoril pomocou XForms jednoduchý panel pre FVWM. Vývoj panelu pokračoval a v roku 1998 ho Fourdan vydal spolu s XFWM (Xfce Window Manager). V tejto dobe si Xfce všimlo niekoľko užívateľov, avšak snaha zaradiť projekt pod distribúciu Red Hat sa minula účinku, kvôli obmedzeným licenčným podmienkam XForms. Prelom nastáva v roku 1999 s príchodom Xfce3.0, ktoré je pod licenciou GNU GPL a postavené na knižniciach GTK+. S verziami 4.x (od roku 2003) Xfce prešlo na knižnice GTK2. V súčasnej verzií 4.12 je veľa balíčkov založených na knižnici GTK3. Vo verzií 4.16 prešlo úplne na GTK3.

Základné Xfce aplikácie 
 Mousepad (textový editor)
 Orage (kalendár)
 Ristretto (prehliadač obrázkov)
 Terminal
 Thunar (správca súborov)
 Volume Control (pre ALSA)
 XArchiver
 XFburn (napaľovanie CD/DVD)
 Xfce4 Terminal
 XFmedia (mediálny prehrávač)

Distribúcie 
S predvoleným Xfce sa môže stretnúť napríklad v distribúciách: 
 Dreamlinux
 FreeSBIE (FreeBSD  LiveCD)
 KateOS
 Mythbuntu
 SAM Linux
 Slackware
 Slax (Popcorn Edition)
 Xubuntu
 Zenwalk

V súčasnosti už takmer každá distribúcia obsahuje Xfce vo svojich repozitároch.

Pozri aj 
 Zoznam XFCE aplikácií
 KDE
 Gnome

Iné projekty

Externé odkazy 
 Domovská stránka XFCE
 www.xfce-look.org - Xfce témy, ikony, zvuky a pozadia

Slobodný softvér
Desktopové prostredia
X Window System